ការសំភាសន៍របស់បងជៀច សុផល

នៅភូមិព្រែកប៉ាណាក់ សង្កាត់ជើងឯក ខណ្ឌដង្កោ ក្រុងភ្នំពេញ

 ការសំភាសន៍ធើ្វឡើងនៅថ្ងៃទី5.5.2018

ក៖អ្នកសំភាសន៍ឈ្មោះស៊ិន បញ្ញា ខ៖អ្នកដែលត្រូវបានគេសំភាសន៍ឈ្មោះជៀច សុផល

ជាដំបូងខ្ញុំសូមជំរាបសួរ ខ្ញុំបាទឈ្មោះស៊ិនបញ្ញាខ្ញុំសុំសំភាសន៍ជីវៈប្រវត្ដិរបស់បងទុកអោយកូនចៅជំនាន់ក្រោយបានស្ដាប់និងថែរក្សាជីវៈប្រវតិ្ដដូនតារបស់បងពេលដែលខ្ញុំសំភាសន៍និងធើ្វឡើងដោយសារ ប៊ី វ៉ាយ យូ នៅអាមេរិចតើអ្នកមីងយល់ព្រមអោយខ្ញុំយកសំលេងនេះ​ដាក់ចូលអោយសាលាប៊ី វ៉ាយ យូ បានទេ។

ក៖ចឹងបងមានឈ្មោះអ្វីដែរ?

ខ៖បាទខ្ញុំឈ្មោះជៀច សុផល

ក៖ចឹងបងមានរហ័សនាមហៅក្រៅទេ

ខ៖អើអត់មានទេហៅតែសុផល សុផល ចឹង

ក៖ឈ្មោះបងមានតែមួយទេ

ខ៖តែមួយទេ

ក៖អត់មានរហ័សនាមហៅកាលពីក្មេងទេ

ខ៖អត់ទេ

ក៖តើបងអាយុប៉ុន្មានហើយឆ្នាំនេះ

ខ៖អាយុខ្ញុំសាមសិបប្រាំពីឆ្នាំហើយឆ្នាំនេះ

ក៖សាមសិបប្រាំពីឆ្នាំ ចឹងតើបងកើតនៅឆ្នាំណា

ខ៖ខ្ញុំនៅក្នុងឆ្នាំមួយពាន់ប្រាំបួនរយប៉ែតមួយ

ក៖ចឹងតាមឆ្នាំខ្មែរបងកើតឆ្នាំសត្វអី

ខ៖អើឆ្នាំខ្មែរឆ្នាំរកា

ក៖ឆ្នាំរកា បង ចឹងទីកន្លែងកំណើតបងហាសតើបងកើតនៅកន្លែងណាបង

ខ៖ទីកន្លែងកំណើតកើតនៅភូមិទឹកវិញ ឃុំកំពង់ប្រាសាទ ស្រុកពាមចរ ខេត្ដព្រៃវែង ជាយដែនវៀតណាមហុះ

ក៖ហើយចុះបច្ចុប្បន្ននៅឯណាវិញ

ខ៖បច្ចុប្បន្ននេះនៅភូមិព្រែកបាណាក់ សង្កាត់ជើងឯក ខណ្ឌដង្កោ ក្រុងភ្នំពេញ

ក៖ហីនិយាយពីសមាជិតក្រុមគ្រួសារបង តើបងមានបងប្អូនប៉ុន្មាននាក់?

ខ៖បងប្អូនខ្ញុំច្រើន បងប្អូនរបស់ខ្ញុំមានប្រាំបីនាក់ ប្រាំបីនាក់ច្រើនណាស់

ក៖ចឹងបងជាកូនទីប៉ុន្មានក្នុងគ្រួសារ

ខ៖ខ្ញុំជាកូនទីមួយ បាទជាកូនទីមួយ

ក៖បងជាបងគេតែម្ដង ហើយតែបងប្អូនរបស់បងគឺមានឈ្មោះអ្វីខ្លះ

ខ៖បងប្អូនខ្ញុំប្រាំបីនាក់ បងគេខ្ញុំនិងឈ្មោះ តាមពិតឈ្មោះឆុំ សុផលទេ ពិនដល់ពេលខ្ញុំទៅនៅជាមួយតាខ្ញុំ ដូរដាក់ឈ្មោះតាវិញឈ្មោះជៀច សុផល ប្អូនបន្ទាប់ឈ្មោះឆុំ សុភណ្ឌ័​ ប្អូនស្រីបីឈ្មោះឆុំ សុភី

ទីបួនឆុំ សុភាព ទីប្រាំឆុំ សុភឿន ប្រាំមួយឆុំ សុភា ទីប្រាំពីឆុំ សុភក្រ្ក័ ទីបីឆុំ​ សុផាត បាទប្រាំបីនាក់

ក៖តើបងមានចងចាំសាច់រឿងដែលបងបានធើ្វជាបងគេ បងបានមើលថែប្អូនអីខ្លះដែរ?

ក្នុងនាមបងជាបងគេអីចឹងហាស

ខ៖គ្រាន់តែដឹងថានៅជាយដែនពិបាកប៉ុន្ដែខ្ញុំនៅជាមួយតាអត់ដឹងថាប្អូនៗពិបាកយ៉ាងមេចទេនៅពេលដែលយើងទៅលេងគាត់ម្ដងៗឃើញនៅជាយពិបាកដោយសារតំបន់និងភ្លាមៗចឹងអត់មានប្រជាជនរស់នៅទេដល់ចឹងកាលនិងខ្ញុំអាយុដប់ឆ្នាំអីរៀនថ្នាក់ទីមួយហើយអ្នកខ្លះទៅកំលោះក្រមុំចូលរៀនថ្នាក់ទីមួយជាមួយគ្នាអីចឹងទៅហីតំបន់និងគឺតំបន់លិចទឹកដល់ចឹងកូនតូចៗគេអោយចូលរៀនទេប្អូនខ្ញុំនៅទាល់តែអាយុដប់ឆ្នាំជាងបានចូលអីចឹងទៅ ហីយូរៗទៅលេងផ្ទះម្ដងឃើញពិបាកដោយសារតំបន់ជាយដែនចឹងអើម៉ែឪធើ្វស្រែធើ្វចំការបាត់ចឹងកូនៗគឺអើយើងនៅជាយដែនវៀតណាមហាសតំបន់និងវៀតណាមគេថាដីគេចឹងយើងទៅនៅភ្លាមៗចឹងគឺម៉ែឪអត់នៅគឺគេវៃយើងហើយកាលនៅក្មេងនិងគឺគេវៃយើងគេបិទទ្វារយំពេញផ្ទះនៅចាំច្បាស់ណាស់

ក៖បាទបងកំសត់ណាស់ ចឹងបងនៅពេលដែលបងនៅក្មេងចូលចិត្ដធើ្វអ្វីខ្លះជាមួយបងប្អូនបង

ខ៖និយាយទៅពីក្មេងរពឹសដោយតំបន់ខ្ញុំគឺតំបន់លិចទឹកសំបូរត្រីណាស់បាទហីប៉ុន្មាននាក់បងប្អូននិងពូកែខាងរកម្ហូបនិងម៉ង់ ល្ងាចៗឡើងប្រនុងមួយៗម្នាក់ប្រនុងមួយម្នាក់ត្រីកាលនិងសំបូរមិនបាចយកអីទៅទេគឺប្រនុងមួយម្នាក់ដើរវ៉ៃតែម្ដងវាឡើងមកដេកតាមច្រាំងបឹងនិងឡើងមកដេកស្ដូកៗដេញវ៉ៃប៉ុន្មាននាក់បងប្អូននិងដល់ទៅហីឪខ្ញុំគាត់ធើ្វទាហានហើយអ៊ុំខ្ញុំគាត់គឺទាហានដែរស្រីៗនៅផ្ទះពីរនាក់និងធើ្វស្រែយកកូនធើ្វគោ យកកូនធើ្វគោអូសគឺអូសរនាស់​ និងហើយធើ្វស្រែតិចតួចទេកាលនោះហើយកាលនិងជីវៈភាពដូចនិយាយទៅហូបតែសាច់ទេសំបូរតែសាច់ហើយនិងត្រីទេរឿងអង្ករដូចជាពិបាកហីទៅយូរៗទៅឪមកលេងផ្ទះម្ដងយើងកូនតូចដឹងតែពីសប្បាយវាគិតពីឥលូវមកវិញដូចស្រណោះស្រណោកណាស់មើលទៅបើឥលូវអោយធើ្វចឹងអត់បានទេតែបើពេលនឹកឃើញអាចំនុចពីក្មេងយើងធើ្វស្អីក៏យើងធើ្វ ពេលយើងចាស់ទៅឆ្លងតំបន់យើងរស់នៅពីកន្លែងមួយទៅកន្លែងមួយខ្ញុំថាបើសិនជាខ្ញុំអត់ចេះអាជំនាញនៅពីតូចដែលឪពុកម្ដាយចេះតែនាំនេសាទត្រីខ្លះទៅដាំបន្លែខ្លះទៅមើលគោមើលអីបើយើងអត់ចេះអានិងហើយមកដល់រាល់ថ្ងៃនិងរស់ចុះសង្គមអត់បានទេដោយសារយើងពូកែអានិងចេះតែរស់បានចុះនៅក្នុងសង្គមហាស

ក៖ចឹងសំរាប់បងប្អូនបងនៅពេលនេះតើពួកគាត់រសនៅកន្លែងណាដែរ? បង

ខ៖អើបងប្អូនខ្ញុំមានគ្រួសារអស់ច្រើនហើយនៅពីរនាក់បីនាក់ទាំងខ្ញុំនៅភ្នំពេញហីពីរនាក់ទៀតមានគ្រួសារនៅស្រុកហីនៅកំលោះៗនិងមួយទៀតទៅថៃមួយទៀតធើ្វការនៅធនាគារនៅកំពង់ចាម

ក៖ចឹងពួកគាត់មានការងារអស់ហើយបង

ខ៖គាត់ធំៗអស់ហើយ

ក៖ចឹងប្អូនពៅនៅអាយុប៉ុន្មានហើយឥលូវ

ខ៖ប្អូនពៅគឺអាយុ២១ឆ្នាំធើ្វនៅធនាគារកំពង់ចាមគាត់រៀនសកលបណ្ដើរធើ្វការធនាគារបណ្ដើរ

ក៖គាត់មានដើម្បីបន្ដការសិក្សារ

ខ៖សសើរឪខ្ញុំជំរុញអោយខ្ញុំរៀនដល់ចឹងទៅចេះតែបានរៀនទាំងអស់គ្នាចឹងទៅ

ក៖បងបានរៀនអីនិងគេដែលទេ

ខ៖ខ្ញុំបានបួសដល់តែពេលបួសចេះតែបានរៀនបន្ដរហូតដល់ទៅចូលសកលនិងគេដែរទៅតែចេះបានបួសបើអត់បានបួសប្រហែលខ្ញុំឈប់រៀនសាលារដ្ធតាំងពីថ្នាក់ទីប្រាំពីរមកម្ល៉េះកាលនិងេជីវៈភាពពិបាកខ្លាំងណាស់ចឹងនៅផ្ទះជួយការងារផ្ទះខ្លះដល់តែពេលឪយើងឃើញតូចពេកអោយយើងមកនៅជាមួយនិងលោកនៅភ្នំពេញហើយរៀនតទៅទៀតទៅហើយបានចូលសកលអីទៅ

ក៖ធើ្វលោកចឹងបានរៀនច្រើន

ខ៖និយាយទៅសាលាបាលីខ្ញុំរៀនចប់សាលាបាលីជាន់ខ្ពស់ហើយចប់សាលាបាលីជាន់ខ្ពស់ហើយខ្ញុំចូលសកលបានពីរឆ្នាំបានខ្ញុំសឹកពីលោក

ក៖ចឹងអើនិយាយពីឪពុកម្ដាយបងហាស តើម្ដាយរបស់បងមានឈ្មោះអ្វីដែរ?

ខ៖ម្ដាយរបស់ខ្ញុំឈ្មោះ ទូច សុខថន ស្រុកកំណើតគាត់នៅស្រុកព្រះស្ដេចខេត្ដព្រៃវែង

ក៖ចុះឪពុកវិញគាត់ឈ្មោះអ្វីដែរ?

ខ៖ឪពុករបស់ខ្ញុំឈ្មោះ ជៀច ឆុំ​ នៅអើនៅកោះចេកស្រុកពាមចរខេត្ដព្រៃវែង

ក៖ហើយគាត់ទាំងពីរមានអាយុប៉ុន្មានហើយឥលូវ?

ខ៖ឪពុកខ្ញុំអាយុហាក្រាសហើយតែម្ដាយខ្ញុំស្លាប់ចោលពួកខ្ញុំយូរហើយ

ក៖គាត់ស្លាប់ដោយសារជំងឺមែនទេ

ខ៖បាទ ជំងឺមហារីក

ក៖ទើបតែស្លាប់ឥលូវឬក៏ជំនាន់ប៉ុលពតទេ

ខ៖អត់ទេទើបតែស្លាប់ដែលនិងតែយូរហើយតាំងពីប្អូនខ្ញុំនៅតូចៗ

ក៖ចុះបងដឹងថាពួកគាត់កើតនៅឆ្នាំណាទេបង?

ខ៖ធ្លាប់សរសេរប្រវត្ដិរូបពេលម្ដាយខ្ញុំស្លាប់គាត់កើតដូចជានៅឆ្នាំហុកបួន

ក៖ចុះឪពុកវិញ

ខ៖ឪពុកម្ដាយខ្ញុំអាយុតំណាលគ្នា

ក៖អូ អាយុគាត់ស្រករគ្នា ចុះបងដឹងថាពួកគាត់ឆ្នាំខ្មែរឆ្នាំអីទេ

ខ៖ម្ដាយខ្ញុំឆ្នាំរោង

ក៖បើប៉ាឆ្នាំដូចគ្នាដែរ

ខ៖បាទ ដូចគ្នា ឆ្នាំរោងដូចគ្នា

ក៖ចឹងតើបងដឹងថាគាត់បានកើតនៅទីណាដែរ?

ខ៖គ្រាន់តែដឹងស្រុកកំណើតម្ដាយខ្ញុំនៅភូមិរកាកូនសាត ឃុំអង្ដោ ស្រុកព្រះស្ដេច ខេត្ដព្រៃវែង នែ ស្រុកកំណើតឪពុកនៅភូមិស្ពាន ឃុំកោះចេក ស្រុកពាមចរ ខេត្ដព្រៃវែង

ក៖ចឹងស្រុកតែមួយដែល

ខ៖អើស្រុកខុសគ្នា ស្រុកព្រះស្ដេចមួយ ឪពុកនៅស្រុកពាមចរ ហើយគាត់បងប្អូនជីដូនជាមួយគ្នា

ក៖អូ ចឹង បានគាត់ឃើញគ្នាជិត

ខ៖ចាស់ៗសម័យនិង

ក៖ចឹងតើឪពុកបានធើ្វខ្លះដែលសំរាប់ចិញ្ចឹមជីវិតបងកាលនៅតូច?

ខ៖អើដូចខ្ញុំថាចឹងឪពុកខ្ញុំគាត់ចេះសឹងតែទាំងអស់ហើយនិង អើការងារស្រែចំការគាត់ពូកែតែគ្រាន់តែថាកូនច្រើនដល់ទៅថ្ងៃធើ្វស្រែចំការអីចឹងទៅ ពេលយប់ទៅនេសាទដេកលើទូក ដេកលើទូកខ្ញុំអីនិងសុទ្ធអ្នកដេកលើទូកតាំងពីតូចមកហើយសម័យនិងមានម៉ាស៊ីនឯណាតែចែវនិងពីរនាក់ឪបាទ ម៉ោងបួនព្រឹកនិងក្រោកសារសន្ទូចសារមងយកត្រីទៅលក់នៅផ្សារហើយ ហីទៅរៀនទៅ

ក៖គាត់ជាមនុស្សបែបណាដែរបង?

ខ៖ឪពុកខ្ញុំកាលពីខ្ញុំនៅតូចៗដោយកូនយើងគិតត្រឡប់ទៅក្រោយនៅពេលយើងមានកូនខ្លួនឯងទៅបានយើងដឹងថាយើងកូនត្រឹមពីរនាក់បីនាក់អីយើងករពុលមុខហាសប៉ុន្ដែយើងគិតទៅក្រោយវិញនិងគាត់កូនប្រាំបីនាក់ហើយគាត់ថា គាត់កាចប៉ុណ្នឹងប្រហែលជាមកពីគាត់ហត់ពេកឪពុកខ្ញុំពីមុនគាត់កាចណាស់តែឥលូវគាត់ស្លូត ឥលូវកូនជួបជុំគ្នាកក្រឹកកក្រេងពេញផ្ទះគាត់ដើរញឹមៗមើលកូន ពីមុនអត់ទេ

ពីមុនកាចណាស់ហើយជំនាន់បងប្អូនខ្ញុំអាបងៗគេបួននាក់ប្រាំនាក់ដំបូងហាសខ្លាចឪណាស់អាក្រោយ

ៗគ្មានខ្លាចទេ អាក្រោយនេះវាស្និតណាស់ឪស្លូតហាស

ក៖ចឹងបានន័យថាឪពុកបងមានប្រពន្ធមួយទៀត?

ខ៖អត់ផងដោយសារបងប្អូនខ្ញុំកាលដែលម៉ែស្លាប់បងប្អូននៅទូចៗគាត់យកនៅជាមួយកូនៗ

ក៖ម្ដាយបងវិញខាងនេសាទដូចប៉ាដែលមែនទេ

ខ៖ម្ដាយខ្ញុំគាត់មិនដែលចុះទូកទេ គាត់ខ្លាចទឹក គាត់អត់ពូកែផ្លូវទឹកទេគាត់បានតែខាងលក់ត្រីអីចឹងទៅនៅផ្ទះរៀបចំអានេសាទនិងយប់អត់សូវហត់ទេយប់យើងគ្រាន់តែរាយទៅចោលហើយអាពេលថ្ងៃអាអ្នកនៅផ្ទះខំទៅដោះខំរៀបចំអោយយើងទុកម៉ាស្អាតស្រេចហើយយើងអ្នកផ្ទះគឺម្ដាយខ្ញុំហើយរៀបចំគាត់ដោះគាត់រៀបចំម៉ាស្អាតទុកព្រោះយើងទៅធើ្វស្រែចំការអីចឹងទៅមកវិញយើងយកអារបស់ដែរគាត់រៀបចំហើយចុះទូកទៅចឹងគាត់ក៏ហត់ដែរ

ក៖ចឹងគាត់ជាមនុស្សបែបណាដែរ គឺគាត់ស្លូតទេ

ខ៖ម៉ែខ្ញុំស្លូតឪខ្ញុំកាចម្ដាយខ្ញុំស្លូតចឹងបានកូនៗភាគច្រើនស្រលាញ់ម៉ែ​ ម៉ែរបស់ខ្ញុំគាត់ស្លូតណាស់

ក៖សូម្បីតែខ្ញុំស្រលាញ់ជាងឪដែរ ឪគាត់កាចដែរ ចឹងសាច់រឿងដែលបងនិយាយអំបាលមិញជាមួយដែលគាត់ប្រាប់ឬក៏បងឃើញសង្កេតចឹងតែម្ដង

ខ៖រស់នៅជាមួយគាត់យើងដឹងតែម្ដង

ក៖ចឹងគាតធ្លាប់ប្រាប់បងពីជីវិតគាត់កាលគាត់នៅក្មេងទេបង

ខ៖ម៉ែខ្ញុំសម័យសង្រ្គាមពិបាកតែចាស់ៗទេម៉ែខ្ញុំសម័យសង្គ្រាមដោយសារគាត់ច្រៀងពិរោះហាស

ចឹងគាត់គេយកគាត់ទៅខាងសិល្បៈច្រៀងតែចំរៀងអង្គរការគេនិងគាត់និយាយហុះគាត់ថាច្រៀងតែចំរៀងអង្គរការគេនិងណាគាត់អ្នកសិល្បៈសម័យនិងដល់តែពេលឪពុកខ្ញុំដោយសារតែតាខ្ញុំគាត់ជាមេក្រុមគេអីចឹងទៅចឹងឪពុកខ្ញុំគាត់រៀងស្រណុកដែរ គាត់និយាយប្រាប់ខ្ញុំទេណាស់គាត់ថាប្រជាជនតែប្រជាជនតំបន់បូពារភាគច្រើនអត់សូវពិបាកទេព្រោះថាអ្នកណាដែលនៅតំបន់បូពារភាគស្គាល់ឈ្មោះមេដឹកនាំតំបន់បូពារឈ្មោះសោភឹម ហាស មេដឹកនាំសោភឹម និងគឹគាត់ស្រលាញ់ប្រជាជនណាស់តែក្រោយមកពេលគេចោទគាត់ថាក្បត់គេយកគាត់វ៉ៃចោលបានតំបន់បូពារនិងពិបាកហើយពិបាកទឹមតែប្រហែលជាចិតប្រាំបីអីនិងចិតប្រាំពីរឬចិតប្រាំបីអីនិងយកគាត់ទៅវ៉ៃចោលនិងពួកតំបន់បូពារលំបាកពីរឆ្នាំហើយពីមុនមកអត់សូវពិបាកទេយើងធើ្វស្រែរួមហូបបាយរួមមែនប៉ុន្ដែយើងគ្រប់គ្រាន់ហាសតែពេលគេយកគាត់ទៅវ៉ៃចោលបានតំបន់អ្នកបូពារនិងពិបាកចឹងពិបាកតិចឆ្នាំតាមពីខ្ញុំដឹងមកហីយើងរៀនយើងស៊ើបដឹងមកភាគច្រើនចាស់ៗគាត់សសើរអើតាសោភឹមនិងមែនបានថាស្រលាញ់ប្រជាជនគាត់មេដឹកនាំតំបន់និងក្រោយមកគាត់គេចោទគាត់ក្បត់គេសំលាប់គាត់បាត់ទៅ

ក៖បាទ សោកស្ដាយមនុស្សល្អ

ខ៖ហើយនិងឪពុកម្ដាយខ្ញុំនិយាយមកគាត់ថាអត់សូវពិបាកទេអ្នកតំបន់បូពារ ពិបាកពេលជិតបែកហាស ជិតបែកពិបាកតែបន្ដិច

ក៖ចឹងនិយាយពីជីដូនជីតា តើបងនៅចងចាំឈ្មោះជីដូនជីតារបស់បងទេ? ទាំងខាងម្ដាយទាំងខាងឪ

ខ៖ជីតាខាងម្ដាយគឺគាត់ឈ្មោះ តានូ ហើយយាយឈ្មោះយាយ យី ដល់តែពេលតាខាងឪ ឈ្មោះតា

ជៀច បើយាយឈ្មោះយាយ យួង

ក៖ពួកស្លាប់អស់ហើយមែនទេ?

ខ៖ស្លាប់អស់ហើយបើតាជៀចគាត់នៅមានព្រះជន្មច្រើនណាស់តាជៀចគាត់ទើបតែស្លាប់បានពីរឆ្នាំគាត់នៅព្រះជន្មច្រើនបើគាត់ធ្លាប់ខ្ញុំថាគាត់អាយុប្អូនសម្ដេចតាតែប៉ុន្មានឆ្នាំនិងចឹងគាត់នៅព្រះជន្មច្រើនណាស់

ក៖ចឹងបងដឹងថាគាត់កើតនៅឆ្នាំណាទេ?

ខ៖អត់ដឹងផង បើតាពេលខ្ញុំទៅនៅជាមួយគាត់ ពេលគាត់និយាយមកគាត់អាយុផ្សេងទៅបើពេលប្រវត្ដិរូបគាត់ដាក់ថាអាយុផ្សេងចឹងទៅ

ក៖ប្រហែលជាគាត់វង្វេងហើយគាត់ជាមនុស្សចាស់

ខ៖ប្រវត្ដិរូបគាត់មិនដឹងធើ្វប៉ុន្មានសារទេ គាត់ធ្លាប់និយាយប្រាប់ខ្ញុំផ្ទាល់គាត់ប្អូនសម្ដេចតាតែបន្ដិចនឹង

ក៖ហីពួកគាត់នៅឯណាដែលបង

ខ៖អើតាគាត់នៅកោះចេក ស្រុកពាមចរ ខេត្ដព្រៃវែង និងរហូតមកបាទខាងតាខាងម្ដាយគឺស្រុកព្រះស្ដេចនៅតាំងពីនៅតាំងពីរតាខាងម្ដាយនៅតាំងពីតាទួត បើតាទួតគាត់នៅស្រុកព្រះស្ដេច ខេត្ដព្រៃវែងតាំងពីអើមកអ្នកស្រុកគេស្គាល់និងខាងតាទួតគាត់នៅទីនេះតែម្ដង​បើនៅខាងកោះចេកតាជៀច

ខាងឪពុកនេះនិងអ្នកចំណូលថ្មីអានិងខ្ញុំដឹងតាមតាមកថាអើតំបន់ខាងកោះចេកនិងគឺរដ្ធទេអ្នកគៀង

គងអោយប្រជាជនទេទៅនៅហាសហើយតាខ្ញុំគាត់ទៅនៅទៅ

ក៖ចឹងធ្លាប់ដឹងរឿងរ៉ាវពួកគាត់ច្រើនទេ?

ខ៖ដឹងតិចៗ

ក៖បងដឹងតិចៗដោយសារប៉ាប្រាប់

ខ៖បាទ

ក៖ចឹងក្រុមគ្រួសារបងរស់នៅក្នុងខេត្ដនិងយូរទេ

ខ៖គ្រាន់តែផ្លាស់លំនៅចុះឡើងតែនៅក្នុងខេត្ដនិងដដែលនិង

ក៖ចឹងបងគ្រាន់តែដូចចល័តផ្ទះទេ

ខ៖ដូចថាឪពុកខ្ញុំមុនដំបូងគាត់ទៅនៅខាងម្ដាយខ្ញុំខាងភូមិរសាកូនសត្វបឹងផ្ដោខាងស្រុកព្រះស្ដេចខេត្ដ

ព្រៃវែងហុះដល់តែក្រោយមកបានដូរមកនៅខាងភូមិទឹកវិញឃុំកំពង់ប្រាសាទស្រុកពាមចរខេត្ដព្រៃវែង

ក៖គាត់អត់ដូរផ្ទះទៀតទេ

ខ៖បាទ គាត់គ្រាន់តែដូរស្រុកនៅដដែល

ក៖ចុះបងមានសាច់ញាតិណាដែលនៅក្រៅប្រទេសទេបង

ខ៖ធ្លាប់លឺខាងយាយនិយាយខាងធ្លាប់លឺថាដូចជាមានគាត់ទៅលេងស្រុកមិនសូវដែលមកទេកាលពីពេលបែកហើយភ្លាមៗនិងគាត់ធ្លាប់មកតែដល់ពេលឥលូវដូចថាចាស់ៗជំនាន់គាត់ស្លាប់អស់ហើយទៅនៅតែក្មេងៗគាត់ក៏លែងមកទៅ

ក៖និយាយអំពីអាពាហ៍ពិពាហ៍បងតើភរិយារបស់បងមានឈ្មោះអ្វីដែរបង?

ខ៖គាត់មានឈ្មោះឡួត លក្ខិណា តែឈ្មោះហៅក្រៅនិងឈ្មោះ នួន ហៅគាត់នួនៗ

ក៖ចឹងការរៀបការបងនៅពេលណាដែលបង?

ខ៖ខ្ញុំការនៅឆ្នាំពីរពាន់ប្រាំបី

ក៖បងមានដឹងថានៅថ្ងៃខែទីប៉ុន្មានទេ

ខ៖អើការនៅថ្ងៃសៅរ៍ ថ្ងៃប្រាំបីមិនា ពីរពាន់ប្រាំបី

ក៖ចឹងអាពាហ៍ពិពាហ៍បងត្រូវបានរៀបចំឡើងដោយឪពុកម្ដាយរបស់បង

ខ៖បាទ

ក៖បងរៀបការនិងបងអោយថ្លៃជំនូនប៉ុន្មានដែរ?

ខ៖កាលនិងដោយសារតែឥវ៉ាន់នៅរៀងធូរថ្លៃហាស កាលនិងតែមួយពាន់ប្រាំមួយរយទេ

ក៖ជំនាន់និងលុយនៅថ្លៃ ចឹងបងអាចប្រាប់ខ្ញុំបានទេពេលជួបភរិយារបស់បងមុនដំបូងនៅពេលណាដែរ

ខ៖អើគ្មានជួបអីទេដោយសារតែមាន ចាស់ៗគាត់នាំមកទៅហើយជួបពេលគេនាំមកនិង

ក៖ចឹងបងមិនមែនជួបដោយខ្លួនឯងទេ

ខ៖ជួបចាស់ៗនាំនិង

ក៖ចឹងបងភាសារ បងចេះអានភាសារខ្មែរហើយនិងសរសេរបានល្អទេ

ខ៖អើភាសារខ្មែរចេះបានច្រើនបើភាសារអងគ្លេសនាមតែបង្រៀនគួក្មេងៗទេតែគ្រាន់តែថាពេលជួបបរទេសទៅនិយាយពីបីសារទំរាំនិយាយស្ដាប់គ្នាបានដែលនិង

ក៖ចឹងបងធើ្វគ្រូមែនទេ

ខ៖បាទ ខ្ញុំធើ្វគ្រូបង្រៀន

ក៖ចឹងបងចេះនិយាយភាសារអង់គ្លេសស្ទាត់ហើយចឹង

ខ៖អើដូចខ្ញុំថាចឹងអង់គ្លេសនិយាយពីបីសារទំរាំស្ដាប់គ្នាបាន

ក៖ចឹងបងចេះតែអានសរសេរទេ

ខ៖ដូចថាយើងរៀនមកជាមួយគ្រូខ្មែរពេលយើងជួបគ្រូបរទេសយើងនិយាយទៅអាតុងខ្មែរ

ក៖បើយើងជាមួយបរទេសតុងក៏បរទេសដែល អាចដឹងសំលេងរបស់ពួកគាត់ ចឹងបងចេះភាសារនិងបងរៀនតាំងពីនៅលោកសង្ឃ

ខ៖បាទខ្ញុំរៀននៅវត្ដរៀនៗពីលោកគ្នាឯងអង្គណាដែលលោកចេះហាសសម័យនិងគេប្រើពាក្យមួយថាអ្នកចេះតិចបង្រៀនអ្នកអត់ចេះដល់ចឹងយើងរៀនបន្តគ្នា យើងចេះបានតែបន្ដិចយើងទៅបង្រៀនអ្នកអត់ចេះចឹងទៅបន្តគ្នានិងទៅបាទធ្លាប់ធើ្វការជាមួយជនជាតិបរទេសនៅអង្គការមនុស្សធម៏ធ្លាប់ធើ្វការបានពីរឆ្នាំដែលប៉ុន្ដែកាលនិយាយភាសារអង់គ្លេសនៅតែមិនទាន់ល្អ

ក៖យើងអត់ទាន់ស៊ាំហាស

ខ៖មួយថ្ងៃៗយើងរៀនពីក្មេងហាសវាវិវត្ដទៅនិងឆ្អែតដល់តែយើងយកវាមកកែវាមិនកែបានឯណាងាយអីនិងកែ

ក៖ចឹងបងសូមប្រាប់ខ្ញុំពីខ្សែជីវិតរបស់បងនៅពេលបងបានធំធាត់ឡើងតើបងបានរៀនកំរិតថ្នាក់ទីប៉ុន្មានដែរ

ខ៖អើខ្ញុំចប់បរិញ្ញាបត្រ័

ក៖ចឹងបងឯងចប់បរិញ្ញាបត្រ័ មធ្យមសិក្សាទុរិយភូមិមែនទេ

ខ៖អើពេលរៀនសាលាលោកចប់បានដេញបាក់ឌុបសាលាបាឡីជាន់ខ្ពស់និងហាសដល់តទៅសកល

បរិញ្ញាបត្រ័

ក៖ចឹងបងបានរៀនច្រើនដែល​ ចឹងសាលារបស់បងនៅឯណាវិញ

ខ៖សាលាបាក់ឌុបនៅគឺសាលាព្រះសីហនុរាជមុខវាំង

ក៖មាននៅខេត្ដកែបដែរ ឬក៏នៅកំពង់សោម

ខ៖អើសាលាលោកនៅច្រើនខេត្ដតើ នៅខាងកំពតក៏មាន បាត់ដំបងក៏មាន កំពង់ចាម ព្រៃវែងមានច្រើនខេត្ដដែលសាលាលោកតែដល់តែពេលយើងតាមខេត្ដនិងមានត្រឹមបាក់ឌុបទេមានត្រឹមសាលា

បាលីជាន់ខ្ពស់ទេដល់តែពេលចូលសកលមករៀននៅព្រះសីហនុរាជមុខវាំងនិង

ក៖ហីអើបងមានមិត្ដភក្ដ័ស្និតស្នាល់ជាមួយគ្នានៅក្នុងជំនាន់និងទេ

ខ៖អើមិត្ដលោកៗដូចគ្នាច្រើននៅជិតស្និតនិងគ្នាច្រើនដែលដោយសារយើងធើ្វអីចឹងទៅសម័យឥលូវយើងលេងហ្វេសបុកអីចឹងទៅចេះតែឆាតរកគ្នាបានទាក់ទងគ្នា

ក៖ចឹងមានឈ្មោះអ្វីខ្លះដែលបងមិត្ដភក្ភ័របស់បងហាស

ខ៖មិត្ដភក្ភ័ដែលជិតស្និតជាមួយគ្នាអីវត្ដនៅភ្នំពេញចង្អៀតអើយើងគ្រែមួយពីរនាក់អីក៏មានដែលចឹងអ្នកដែលជិតស្និតហើយនៅជាមួយគ្នារាប់អានគ្នារហូតដល់នៅសព្វថ្ងៃនិងគឺឈ្មោះរបស់ សែម សំណាង គាត់មកពីកំពង់ចាម

ក៖ចឹងមិត្ដភក្ភ័បងតិចដែល

ខ៖អ្នកដែលនៅជិតស្និតនៅតិចហីឈ្មោះគង ជុំ មកពីព្រៃវែង ឈ្មោះចឹក សុផាត និងសុទ្ធលោកដូចគ្នារួមជំនាន់ជាមួយគ្នា ចឹក សុផាតមកពីកំពង់ចាមរៀនជាមួយគ្នា

ក៖ចឹងបងធើ្វការស៊ីឈ្នួលធើ្វស្រែអោយគេទេ

ខ៖អើរឿងធើ្វស្រែ ឈ្នួលធើ្វស្រែអោយអត់ទេប៉ុន្ដែស៊ីឈ្នួលច្រូត បាទបងប្អូនខ្ញុំអើប្រាំពីរប្រាំបីនាក់និងសុទ្ធតែអ្នកពូកែច្រូតបើនៅស្រុកខ្ញុំពីមុនមកវាអត់មានម៉ាស៊ីច្រូតហាសអត់មានម៉ាស៊ីច្រូតរដូវស្រូវទុំឡើងគឺសុទ្ធតែមនុស្សហើយសុទ្ធតែអ្នកស៊ីឈ្នួលច្រូតហើយហីជិតស្រូវទុំវាអាស្រូវប្រាំងនិងតំបន់លិចទឹកគេធើ្វស្រូវប្រាំងជិតចូលឆ្នាំផងឪបើកដែលឪថាច្រូតបានច្រើនទិញខោអាវទិញស្បែកជើងអោយល្អអាណាច្រូតហើយអ្នកណាច្រូតយឺតអត់ទេចឹងប្រឹងហើយមុនចូលឆ្នាំ ចឹងប្រឹងហើយបានច្រូត

ក៖ចឹងបងមានបានធើ្វអ្វីផ្សេងទៀតទេ?នៅក្នុងេជីវិតរបស់បង

ខ៖បើការងារស្រែចំការនេសាទអានិងយើងចេះពីក្មេងហាសដល់ពេលសឹកហីអើរៀនបានឆ្នាំទីពីរធើ្វការមនុស្សធម៌គ្រូបង្រៀនភាសារខ្មែរតែធើ្វជាមនុស្សធម៌ហើយដល់តែបង្រៀននៅទីនោះបានពីរឆ្នាំសឹកចេញមករៀនតាមសាលាឯកជន

ក៖ចឹងតាំងពីរវ័យក្មេងរហូតដល់ពេលនេះជីវិតរបស់បងមានផ្លាស់ប្ដូរអីទេ

ខ៖វាកាលពីយើងរៀនមិនទាន់ចប់គ្មានការងារធើ្វហាសហីរៀនទាន់ចប់អត់មានការងារធើ្វនិយាយទៅស្អីក៏ចេះដែលបើរត់ម៉ូតូឌុបវិញអត់រត់ថ្ងៃទេរត់យប់ ថ្ងៃរៀនយើងរត់បាន ដល់ពេលមានគ្រួសារហើយយើងដាច់ខ្សែរយៈមិត្ដភក្ភ័ហីដាច់ខ្សែរយៈមិត្ដភក្ភ័ទៅការងារយើងរកបានតែប្រាក់ខែវាតិចគេយើងបង្រៀនហើយបង្រៀនក្រៅម៉ោងទៀតព្រោះអីមួយពីរម៉ោងវាតិចដល់ចឹងទិញរម៉កកង់បីរត់ចឹងទៅហីអស់រត់រម៉កកង់ចឹងទៅចិញ្ចឹមគោធើ្វស្រែតំបន់និងមុនដំបូងគេធើ្វស្រែតើ ចិញ្ចឹមគោធើ្វស្រែដល់ពេលក្រោយមកចេះតែទំនាក់ទំនងជាមួយមិត្ដភក្ដ័វិញទៅអាចចូលធើ្វការវិញទៅដល់តែពេលយើងងាទៅខាងក្រោយវិញទៅបន្ទាប់ពីយើងបានការងារធើ្វហើយអាការងារយើងធើ្វពីមុនមក ចាប់ទុកថាសំណាងយើងគិតថាទោះយើងទៅនៅកន្លែងណាក៏បាន សំណង់ស្ទាត់ អានិងចេះធើ្វហីរត់ម៉ូតូរត់កង់បីអីលក់ដូរចេះហើយ បាទស្រែចំការចេះតែធើ្វហើយ

ក៖ចឹងបងខាងម្ហូបចូលចិត្ដអីដែល

ខ៖ម្ហូបខ្ញុំចូលចិត្ដម្ហូបខ្មែរយើង សម្លប្រហើ សម្ល កកូ​ បើម្ហូបបរទេសអត់ចូលចិត្ដទេ

ក៖បាទម្ហូបខ្មែរយើងខ្ញុំចូលចិត្ដជាងគឺខ្មែរយើង

ខ៖បាទ សម្ល កកូ សម្ល សំលក សម្លប្រហើចូលចិត្ដណាស់

ក៖ចឹងបងសំរាប់ល្បែងប្រជាប្រិយអីបងចូលចិត្ដលេងអីកាលនៅតូច

ខ៖ល្បែងប្រជាប្រិយនៅខ្ញុំគេលេងច្រើនណាស់គេលេងលាក់កន្សែងចោលឈូងតែដោយសារខ្ញុំពេញវ័យមកអាយុដប់ប្រាំពីរឆ្នាំលេងចូលឆ្នាំបានម៉ាចូលឆ្នាំនិងចូលហើយបួសបាត់ទៅគ្មានបានលេងអីទៀតប៉ុន្ដែនៅស្រុកខ្ញុំគេងលេងសប្បាយណាស់លេងលាក់កន្សែងអីនិងទាំងបូមទឹកដាក់ដបអីនិងហើយដាក់អាពងមាន់និងដាក់នៅនិងស្លាបព្រារត់ប្រណាំងគ្នាជំនាន់និងសប្បាយណាស់ចាស់ៗគាត់នាំលេងសប្បាយណាស់ហីរដូវកឋិនអីគេនាំគ្នាយកអាទូកត្នោតយើងនិងដើមត្នោតនិងយកមកយលចាស់ៗនិងអត់យកក្មេងៗទេយកតែចាស់ៗទេអុំទូកប្រណាំងគ្នាតំបន់ខ្ញុំគឺតំបន់លិចទឹកគឺគេធើ្វចឹងហាស អុំទូកត្នោតប្រណាំងគ្នាសប្បាយអូ ខ្លះទូកទៅលិចទៅស្រុកខ្ញុំគេចូលចិត្ដលេងល្បែងប្រជាប្រិយប្លែកៗសប្បាយច្រើន

ក៖រាល់ឆ្នាំបង នែស

ខ៖ឥលូវនិងក្មេងៗវាជិះម៉ូតូហួសៗវត្ដលែងចូលវត្ដហើយឥលូវលែងនៅបើអ្នកលេងដាក់តែធុងបាសចោលវាមិនរាំផងទៅហួសអស់មិនដឹងទៅណាទេឥលូវលែងសូវលេងហើយ

ក៖និយាយចឹងបងចងចាំចំរៀងណាដែលបងរៀនតាំងពីក្មេងរហូតពេលនេះចូលចិត្ដចំរៀងអីដែរចំរៀងពីដើម ស៊ិន​ ស៊ីសាមុតអី

ខ៖និយាយទៅអោយតែបងអ្នកជំនាន់ពីដើមៗខ្ញុំចូលចិត្ដហើយ ទាំងកែវ សារ៉ាត ទាំង ស៊ិន​ ស៊ីសាមុត ឆួត សុភាពអីនិង នីសាលឿនអី ចូលចិត្ដហើយសុទ្ធតែបទពីដើម បទឥលូវអត់ចូលចិត្ដទេ

ក៖ចឹងបងនៅចាំធម៌បាលីអីទេ

ខ៖ធម៌នៅច្រើនដែលសឹកពីលោកមកភ្លាមលោកចាប់ធើ្វអាចារ្យច្រើនណាស់

ក៖ចឹងនៅចាំច្រើនទេ

ខ៖នៅចាំច្រើន

ក៖កាលនៅសង្ឃរៀនសូត្ររហូត ចឹងចាំហើយ ចឹងអើអ្នកនៅក្នុងគ្រួសារបងមាននរណាម្នាក់ ចេះលេងឧបករណ៍អីទេ

ខ៖ដូចគ្មានអ្នកណាចេះលេងឧបករណ៍ទេ ចូលចិត្ដតែស្ដាប់

ក៖ចឹងបងផ្ទះរបស់បងមានលក្ខណៈយ៉ាងមេចដែលតាំងពីក្មេងមក

ខ៖ផ្ទះនេះមានគ្រួសារទើបតែនិងធើ្វ បើនៅក្មេងៗផ្ទះស្លឹកត្នោតហាសផ្ទះឪស្លឹកត្នោតដល់តែពេលភ្លៀងមកចឹងវាលិចអីខ្លះចឹងទៅនាំគ្នាងើបឡើងប្រមូលអីវ៉ាន់រកកំលាតណាដែលអត់លិចចឹងទៅដល់តែពេលរាំងភ្លៀងនាំគ្នាមកដេកវិញហាសដល់តែពេលមកនៅវត្ដទោះជាវត្ដដេកវាលរស្ថានសាលាឆាន់ល្វឹងល្វើយមើលទៅអាណិតអ្នកផ្ទះអាញ់មកនៅកន្លែងដេកសុទ្ធតែអាកុតបន្ទប់ប៉ុណ្ណាណីដំបូរភ្លៀងមកអត់ដឹងម៉ង់ហើយនៅផ្ទះអាញ់លិចចច្រិចច្រូតមានអារម្មណ៍ថាផ្ទះដែលតើ ពេលភ្លៀងពេលអី នេះទៅនៅវត្ដវាមានអាកុតសាលាធំៗនិងសំរាប់យើងជ្រកយើងនៅហាសនៅផ្ទះដែលតើ

ក៖និយាយចឹងផ្ទះបងសាងសងជំនាន់និងប៉ាគាត់ ជួលជាងធើ្វឬក៏គាត់ធើ្វខ្លួនឯង

ខ៖ឪពុកខ្ញុំគាត់ធើ្វតែខ្លួនឯងនិងផ្ទះនៅតំបន់ខ្ញុំនិងផ្ទះភាគច្រើនកម្រមានអ្នកណាធើ្វអំពីឈើនិងធើ្វអំពីថ្មអីណាស់ភាគច្រើនតែឬស្សីនិងយកតែឬស្សីសរសរនិងតែឬស្សីហីជណ្ដើរក៏ឬស្សីរនាបក៏ឬស្សីហីប្រក់ស្លឹកត្នោតមក

ក៖ជំនាន់និងប្រើពូថៅអីទេ ហើយដែកគោអីចឹងទៅ

ខ៖ប្រើពូថៅ ដែកគោ

ក៖អត់ទំនើបដូចឥលូវទេ

ខ៖ហីភូមិៗខ្ញុំនិងដែលភូមិនៅទឹកវិញនិងឬស្សីនៅភូមិនិងហាលវាហាសិបគុម្ពហាស

ក៖ច្រើនណាស់មិនបាច់ទៅទិញទេ

ខ៖គ្រាន់តែឬស្សីក្រលឹងជុំវិញផ្ទះនិងហាសិបគុម្ពយ៉ាងណែនខ្យល់វាបូមពីជើងមកអត់ត្រូវផ្ទះទេ

ក៖ហើយប៉ាមានបង្រៀនជួសជុលផ្ទះអីទេ

ខ៖ផ្ទះឬស្សីអត់ទេផ្ទះថ្មអីបានខ្ញុំធើ្វខ្លួនឯង

ក៖ចឹងបងធ្លាប់សំណង់

ខ៖បាទ ពេលធើ្វទៅគេយកដោយសារអត់អោយម្ចាស់ផ្ទះធើ្វផ្ទះខ្លួនឯងដល់ចឹងយើងមេជាងគេមកដាក់មួយទៅអាមេជាងនិងវាមានចេះអីវាមេជាងនិងធើ្វតាមតែយើងដដែលគ្រាន់តែគេមកដាក់ធើ្វមេជាងទេ

ក៖គ្រាន់តែគេស្ដាប់បញ្ជាធើ្វតាមប៉ុណ្នឹង ចឹងតើគ្រួសារបងមានអ្នកជំនាញធើ្វបន្ដវេនដូចជាក្នុងគ្រួសារបងដូចជាអើ ធើ្វវល្លិ៍ផ្តៅឬក៏ជំនាញកូស្ករត្នោតអី

ខ៖អើជំនាញនិងអ្នកក្រោយៗនិង ឃើញប្អូនៗរបស់ខ្ញុំ ប្អូនខ្ញុំឃើញចេះធើ្វតែទ្រូលដាក់ត្រីនិងបើរបស់ខ្ញុំបានចេះធើ្វម៉ាសព្វ​ របស់ខ្ញុំកន្រ្ចែង ល្អី ឆ្នៀង អង្រត់ មើលទៅមិនដឹងថាគាត់ចេះមកពីណាទេគាត់ដូចជាប្រសព្វខាងនិង អារបរណាចាស់ៗណាដែលបង្រៀនមកនិងគាត់ចេះសឹងតែទាំងអស់ឪពុករបស់ខ្ញុំ

ក៖គាត់មានបានបង្រៀនបងអីទេ

ខ៖អត់ផង ប្រហែលជាគាត់គិតថារបរនិងគាត់ចេះមកដោយសារគាត់រពឹសហើយគាត់មើលតាខ្ញុំ ហើយខ្ញុំមើលតារបស់ខ្ញុំធើ្វទូ អាទូដាក់ចាន ដាក់ឆ្នាំគាត់ធើ្វអំពីឬស្សីគាត់យកឬស្សីមកពុះអោយស្ដើងៗគាត់បិទអោយរលោងៗក្រងហើយយកមកវៃកៀបទូដាក់ចានស្អាតខ្ញុំឃើញតារបស់ខ្ញុំធើ្វហើយឪពុងខ្ញុំប្រហែលជាគាត់ធើ្វបានព្រោះគាត់ការងារដែលតាចេះគាត់ក៏ចេះដែរភាគច្រើនគាត់ចេះដែល ដល់ពេលខ្ញុំអត់ទេមិនដឹងត្រូវធើ្វយ៉ាងមេចទេ ឃើញតាធើ្វស្អាតៗមិនដឹងធើ្វយ៉ាងមេច

ក៖ចឹងបងអាចប្រាប់ពីបញ្ហាជីវិតបងដែលបងបានឆ្លងកាត់រយៈពេលកន្លងមកនិងហើយលំបាកជាងគេក្នុងជីវិតបង

ខ៖លំបាកជាងគឺកាលដែលយើង កាលពីឈប់រៀនដល់ថ្នាក់ប្រាំពីរកាលនិងអើបងប្អូនច្រើនបងច្រើនហើយហូបចុកអត់គ្រប់គ្រាន់ចឹងខ្ញុំនៅតំបន់លិចទឹកចឹងអើស្រូវយើងធើ្វក្រោយគេដល់ចឹងទៅខាងស្រុកម៉ែស្រុកម៉ែគេធើ្វស្រូវវស្សា ធើ្វស្រូវវស្សាតំបន់ខ្ញុំទឹមតែចុះធើ្វស្រូវប្រាំងទេតែខាងម៉ែគាត់ច្រូតហើយចឹង

ដល់ពេលខាងម៉ែច្រូតខ្ញុំចោលសាលារៀនខ្ញុំរត់ទៅជួយច្រូតគេឯណោះដូរអង្ករមកហូប អង្កមកហូបទៅម៉ារដូវគេច្រូតដើរឆ្ងាយចេះម៉ូតូយ៉ាងមួយម៉ោងកាលនិងដើរហើយលីអង្ករទៀតហាស បាទ លីអង្ករទៀតហីដល់ពេល ហីមិនមួយសារឯណានិងយកអង្ករលីមានបានច្រើនឯណាយើងនៅក្មេងគ្មានបានអីកន្លះប៉ាវទំរាំតែលីមកដល់ផ្ទះមួយថ្ងៃពីរថ្ងៃអស់ទៅទៀតហាសដល់តែពេលយកអង្ករពីស្រុកកំណើតម៉ែមកជួយច្រូតគេចឹងទៅដល់ឯណោះគេច្រូតអស់ទៅយើងអត់មានជួយគេទៅខាងស្រុកឪម្ដងគាត់តាខាងឪអានិងដីគេខ្ពស់គេច្រូតមុនដីគេខ្ពស់គេច្រូតមុនយើងហើយយើងប្រហែលជាពីរខែហុះចឹងទៅជួយច្រូតគេយកអង្ករហូបទំរាំដល់ខាងយើងឯណេះបានទុំបានច្រូតចឹងយើងដើរចុះដើរឡើងហើយផ្លូវសុទ្ធតែតំបន់លិចទឹកហាស ជួនកាលទៅលីអង្ករកាត់ទឹកត្រឹមកត្រឹមអីហាសហីយកអង្ករមិនទាន់ដល់ផ្ទះទទឹកអង្ករក៏មានដែលហីអាកាលនិងពិបាកដោយយើងពិបាកតែយើងនៅជាមួយម៉ែឪដល់តែពេលយើងមកនៅវត្ដនៅហើយនៅក្មេងៗមានសប្បាយអីខ្លះទៅតែទោះបីជាពិបាកក៏យើងអត់មានអារម្មណ៍ថាពិបាកដែលក៏យើងនៅតែសប្បាយដែលព្រោះអីយើងនៅក្មេងដែលយើងមានអារម្មណ៍កណ្ដោយ

កណ្ដែងបំផុតពេលយើងធំហើយហេសមួយទៅអត់ម៉ែហើយមួយទៀតមើលទៅបងប្អូនរហងហីអត់ដឹងជួយអ្នកណាអ្នកនៃឯយើងនេះគ្មានការងារធើ្វផងហីនៅរៀនទៀតអារត់ម៉ូតូឌុបផងចឹងទៅហីការងារកាលខ្ញុំរៀននិងគឺរៀនអាហារូបករណ៍គេទេមិនមែនរៀនបង់លុយទេប៉ុន្ដែយើងអត់សូវទំនាក់ទំនងជាមួយសាលានិងអោយស្អិតល្មួតហាសគេអត់យល់ពីទុក្ខធុរៈយើងទេដូចថាគេអត់បានសួរយើងហេតុអីយើងឈប់រៀនណាសតែគ្រាន់តែម្ដាយស្លាប់ខ្ញុំនឹកឃើញមិនអាចរៀនទៀតទេប្អូនច្រើនណាស់ដល់យើងរត់ឌុបយប់ហុះបានលុយតិចតួចផ្គត់ផ្គងប្អូនហីផ្គត់ផ្គង់ហើយពេលអើម្ដាយស្លាប់ទៅយើងទៅធើ្វការថ្ងៃហើយយើងអត់ទៅទំនាក់ទំនងសាលាគេអត់ទំនាក់ទំនងសាលាគេផ្ដាច់អាហារូបរណ៍អីចឹងទៅហីយើងកាន់តែពិបាកនឹកឃើញយើងមានបំណងហាសបំណងចង់តែរៀនហាសអោយចប់ចុងចប់ដើមបានច្រើនដល់ពេលសាលាផ្ដាច់អាហារូបរណ៍យើងគាំងម៉ង់មកប្អូនមកនៅជាមួយបីនាក់ហីយើងរកស៊ីចឹញ្ចឹមប្អូនគឺរត់ឌុបនិង គា្មនរកអីបានដល់តែសាលាផ្ដាច់អាហារូបរណ៍ទំនួញខុសត្រូវកាន់តែច្រើន​​​ សំរេចចិត្ដអត់កើតទេ គឺធើ្វសំណង់ហីធើ្វសំណង់កាលនិងគ្មានចេះស្អីច្រើនសំណង់អស់និងទៅអាកន្លែងគេនិងបានតែអោយអ្នកថ្មីចូលបានអោយតែកូនជាងចូលនិងគេក៏កូនជាងធើ្វហើយអាការងា

ធ្ងន់ៗលីខ្សាច់អោយគេជញ្ជូនជណ្ទុលជញ្ជូនឥដ្ធអោយគេម៉ាចប់អីចឹងទៅប៉ុន្ដែវានៅតែមិនគ្រប់គ្រាន់ហាសអាបង់សាលាក៏មិនគ្រប់គ្រាន់អាប្អូនណេះក៏មិនគ្រប់គ្រាន់យូរៗទៅលែងអោយប្អូននៅឯផ្ទះ

អោយប្អូនមកនៅផ្ទះឈប់រៀនអស់ហីនិងខ្ញុំធើ្វបាបប្អូនខ្ញុំធើ្វពីរនាក់អោយតែឆ្នាំគាត់ប្រលងឌីផ្លូនហើយដែលយើងប្រលែងគាត់ចោលព្រោះយើងអោយគាត់ត្រលប់ទៅវិញ អត់បានប្រលងឌីផ្លូនវាប្រលងអត់ជាប់ដោយសារតែយើងជួយគាត់អត់ដិតដល់ហាសហើយយើងប្រលែង ទប់ទល់អត់បានដល់តែពេលក្រោយមកឃើញថាអណ្ដែតអណ្ដូងខ្លាំងពេកគិតថាជួយតែម្នាក់ឯងអោយរួចហាសហើយដល់តែពេលមកដល់រាល់ថ្ងៃងារទៅក្រោយទៅអាចំនុចដែលពិបាកជាងគេយើងប្អូនទាំងបីនាក់នៅខ្លួនហើយយើងអត់ចេះអីទេកាលនិងហីការងាររកទៅតាមសាលាឯកជនគេអោយយើងមួយម៉ោងគេអោយយើងពីរម៉ោងហីយើងកាលនិងបង្រៀនបានមួយម៉ោងយ៉ាងច្រើនបំផុតហើយ២០ទៅ៦០រៀលអស់ហើយពីម៉ោងបាន៦០រៀលនិង៥០រៀលនិង ហើយសាំងកាលនិងថ្ងៃណាស់អាសាំងពីពាន់ប្រាំពីរប្រាំបីនិងថ្ងៃណាស់កាលនិងខ្ញុំជិះម៉ូតូទៅរៀនម៉ាព្រឹកសាំងដាច់ប្រាំពាន់ហើយនៅបាយថ្ងៃត្រង់ហើយមកវិញនៅប្អូន

ទៅរៀនទៀតពេលនោះប្រលែងប្អូនចោលអស់នៅនឹកឃើញកាលនិងវាដល់ពេលយើងអោយប្អូនវិលទៅផ្ទះអស់ទៅគឺធើ្វស្រែធើ្វចំការជាមួយពុកវិញទៅនៅតែពិបាកតែយើងនៅអត់មានទំនួលខុសត្រូវច្រើនយើងដឹងតែជួយខ្លួនមួយហើយវាអត់សូវពិបាកទេអាកាលដែលប្អូននៅពិបាកមែន ហីដោយសារយើងស្រលាញ់សាលាខ្លាំងពេកដល់តែពេលស្រលាញ់សាលាច្រើនពេកអោយតែនិយាយរឿងរៀនហាសកាលនិងយើងធើ្វសំណង់ហើយរត់ម៉ូតូឌុបយប់អោយរឿងរៀនដេកអត់លក់ទេហីយប់ឡើងគ្មានរឿងហីក្រៅពី ហេ ដូចជាយល់សប្ដិអាទៅរៀនហើយអត់បានទៅរៀនកំពុងតែស្ដាយហាសវានៅតែស្ដាយនិងណាស់ វានៅតែយំស្ដាយហាសរហូតដល់ពេលយើងបានការងារមានលុយមានកាកទៅនិយាយរឿងរៀនសូត្រទៅរៀនបានដូចគេដូចឯងកាលដែលយើងអត់បានទៅរៀនស្ដាយអោយតែនិយាយរឿងទៅរៀនយប់ឡើងយល់សប្ដិឃើញអាទៅអាទៅរៀនអត់បានយប់ស្ដាយចេះតែនឹកឃើញពេលអាឥលូវចង់បន្ដទៅទៀតវាចាស់ហើយបាទវាលែងដូចមុនហើយមុនដេញខ្ញុំនៅវត្ដមួយតែវត្តសំរោងអណ្ដែតនៀកវត្ដនិងគេប្រសព្វបណ្ដុះបណ្ដាលធនធានមនុស្សហាសទៅនៅនិងខ្ញុំទទួលស្គាល់ថាសម័យនិងហើយសម័យពីរពាន់ពីរ ពីរពាន់បីវាជឿនលឿនណាស់ហើយដែលប៉ុន្ដែនៅនិងគេអប់រំមនុស្សរហូតហើយមនុស្សខ្លះនាំគ្នាដេកកើយផ្លែដូងមែនហាសដែលចាស់ៗចង់រៀនចេះទាល់តែកុំកើយខ្នើយកើយដូងកើយទៅម៉ាសំបក់ទៅស្ពឹកសំពន់ឈឺក្បាលភ្ញាក់ឡើងរៀនទៀតបានហើយខ្ញុំធើ្វចឹងតាមគេមែនតើ ខ្ញុំគិតថាវត្ដនិងប្រសព្វអប់រំមនុស្សទាញមនុស្សអោយតែចូលទៅវត្ដនិងភាគច្រើនឆ្កួតនិងរៀននឹងតែម្ដង

ក៖គឺមានឆន្ទះដើម្បីរៀន

ខ៖បាទ រៀនគឺប្រឹងៗទាំងទទឹងទិសតែម្ដងហាស ខ្ញុំនៅនឹងកើយតែដៃទេ កើយដៃស្ពឹកដៃព្រឹកឡើងទៅងូតទឹក ទៅងូតទឹកស្វាងដាក់អំពូលមួយនៅខាងមុខបន្ទប់នៅអង្គុយរៀននឹង រៀនងង៉ុយទៅងូតទឹកទៀតហើយក្នុងមួយយប់មិនដឹងជាងូតទឹកប៉ុន្មានសារប្រឹងអើប្រឹងតែបើសិនជាអត់ទៅនៅសំរោងអណ្ដែតក៏អត់មានរាល់ថ្ងៃនេះដែលព្រោះអាចំណេះជំនាញដែលខ្ញុំរៀនយកមកប្រើរាល់ថ្ងៃគឹរៀនពីសំរោងអណ្ដែតទាំងអស់បើសិនជាទោះយើងចូលរៀនសកលមែនតែទាស់តែសកលមិនបានជំនាញភាសារអង់គ្លេសជាប់ខាងអីរៀនខាងនឹងចឹងអាចំណេះជំនាញភាសារភាគច្រើនគេរៀនម៉ោងសំរោងអណ្ដែតទាំងអស់

ក៖ចឹងនេះជាបទពិសោធ៍ល្អៗដែលបងបានឆ្លងកាត់ ចឹងនៅដែលបងនៅវ័យក្មេងតើបងមានធ្លាប់សង្ឃឹមធើ្វអ្វីនៅពេលដែលបងធំឡើងទេ?

ខ៖កាលពីនៅក្មេងនិងទោះបីជាខ្ញុំជាកូនអ្នកស្រែហីម៉ែឪហើយឪអត់ចេះអក្សរផងបើម៉ែចេះ ទោះបីជាម៉ែឪចេះអក្សរបន្ដិចបន្ដួចក៏លុយសោះប៉ុន្ដែខ្ញុំបំណងប្រាថ្នាធំ អើបំណងរបស់ខ្ញុំ អើអត់មានបំណងចង់សឹកពីលោកហាសនឹកឃើញចង់បួសរហូតហាសហើយបើសកលវិទ្យាល័យលោកអោយបានដូចបំណងហាសតែដលពេលម្ដាយស្លាប់ទៅអើប្អូនច្រើនពេកហីនៅខាងលោកមិនមែនសំបូរលុយកាករកមកចិញ្ចឹមទូចៗខ្លួនឯង ឯណាសឹកជួយរកស៊ីចឹញ្ចឹមប្អូនប៉ុន្ដែវាមិនដូចបំណងទេចឹងអាបំណងប្រាថ្នាវានៅតែចង់អញ្ចឹងបើមិនបានអីក៏ធើ្វសាស្រ្តចារមួយនៅសកលអស់ចិត្ដហើយឃើញថាចាស់ទៅបើកូនខ្ញុំគាត់រៀនចប់មានការងារអស់ទៅខ្ញុំនិងដើរខាងផ្លូវមនុស្សធម៌វិញដែលទឹកចិត្ដគិតតាំងពីក្មេងមកហាសដើរខាងផ្លូវមនុស្សធម៌វិញហើយអើបើមានសាលាមានកន្លែងណាមួយត្រូវការយើង ទៅបង្រៀនលក្ខណៈមនុស្សធម៌ម៉ង អានឹងបំណងប្រាថ្នារបស់ខ្ញុំគ្រាន់តែរាល់ថ្ងៃនឹងវានៅតែគិតចឹងមិនមែនចេះប៉ុណ្នឹងគេមិនត្រូវការទេគ្រាន់តែមិនទាន់ដល់ពេលវេលាវាទៅនៅតែគិតថាថ្ងៃក្រោយនិងទៅចូលខ្លួនខាងមនុស្សធម៌ហើយ ឧបមាធើ្វគ្រូអស់មួយជីវិតតែម្ដង

ក៖ចឹងបងជាចុងក្រោយមានអីផ្ដែផ្ដាំប្រាប់អ្វីទៅដល់កូនចៅជំនាន់ក្រោយហេស?

ខ៖អើសំរាប់ខ្ញុំផ្ដាំទៅអ្នកជំនាន់ក្រោយ បទពិសោធ៍របស់ខ្ញុំគឺពិបាក ពិបាកណាស់ទំរាំតែមានចេះអាចធើ្វគ្រូបង្រៀនអើតូចតាចមួយនិងគឺពិបាកណាស់ប៉ុន្ដែអ្នកជំនាន់ឥលូវគាត់រៀងគ្រប់គ្រាន់ជាងខ្ញុំហាសចឹងមានតែប្រាថ្នាតែមួយសុំតែអ្នកជំនាន់ក្រោយនិងតាំងចិត្ដយ៉ាងណារៀន រៀនអោយបានច្រើនហើយហីបើរៀនបានខ្ពស់ក៏គួឆ្លៀតពេលបន្ដិចបន្ដួចសំរាប់ផ្ដល់ឳកាសដល់អ្នកដែលគ្នាអត់មានឳកាសរៀនហាសយើងជួយគ្នាលក្ខណៈជាមនុស្សធម៌ខ្លះទៅជួយទោះបីយើងមិនមានលុយកាកជួយ ជួយជាចំនេះដឹងតិចតួចដែលយើងអាចអោយអប់រំគ្នាបានហាសតាមផ្ទះយើងក្ដីឬក៏យើងចូលទៅសាលាមនុស្សធម៌ទៅជួយបង្រៀនគេទៅអានិងវាសំរាប់យើងមានឳកាសមួយអត់ឳកាសឬក៏ថាយើងចូលទៅសាលាមនុស្សជួយបង្រៀនគេទៅអានិងវាសំរាប់យើងមានឳកាសយើងជួយអ្នកដែលអត់ឳកាសចឹងហាសនិងបំណងប្រាថ្នារបស់ខ្ញុំគ្រាន់តែខ្ញុំធើ្វមិនទាន់បាន ខ្ញុំសង្ឃឹមថាអ្នកដែលមានឳកាសច្រើននិងជួយអ្នកដែលអត់ឳកាសដែលគ្នាចង់រៀនដែលហាសតែប៉ុណ្ណឹង

ក៖ចុះបងមានអីផ្ដាំកូនចៅជំនាន់ក្រោយជៀសវាងពីអីដែរទេ?

ខ៖អើរាល់ថ្ងៃនេះ រាល់ថ្ងៃនេះឃើញនិងភ្នែកហើយរាល់ថ្ងៃនេះបើនិយាយអំពីជីវភាពរស់នៅគឺគាត់ស៊ីវីល័យជាងយើងឆ្ងាយណាស់ដូចខ្ញុំនិយាយប្រាប់អូនមិញថាខ្ញុំដើរទៅឆ្ងាយៗទៅរៀនអីចឹងទៅហាសតែដល់ពេលក្មេងៗឥលូវគាត់ស៊ីវីល័យប៉ុន្ដែដោយសារតែរបស់មួយនិងគឺគាត់ក្លាយជាមនុស្សមិនជោគជ័យហាសគឺគ្រឿងញៀននឹងហើយបាទគាត់និងក្លាយមនុស្សមិនជោគជ័យហើយខ្ញុំក៏ឃើញច្រើនណាស់ដែលមានជីវិតស៊ីវីល័យប៉ុន្ដែគាត់បំផ្លាញ់ជីវិតគាត់ដោយសារតែគ្រឿងញៀនគួតែជៀសអោយឆ្ងាយពីគ្រឿងញៀនបើខ្ញុំអើមានប្អូនមួយម្នាក់ដែលគាត់ស៊ីវិល័យពេកហាសហីខូចខ្លួនដោយសារគ្រឿងញៀននិងតែដល់ឥលូវគាត់វ័យជ្រុលទៅវាចង់រៀនសូត្រឡើងវិញក៏មិនអាចដែលដោយសារគាត់អាយុច្រើនហើយហាសចឹងគាត់បំផ្លាញខ្លួនឯងដោយសារគ្រឿងញៀនគួតែជៀសអោយឆ្ងាយទៅ

ក៖អរគុណច្រើនសំរាប់បងដែលចំណាយពេលវេលាដើម្បីពិភាគ្សាពីជីវិតរបស់បងដែលឆ្លងកាត់រយៈពេលកន្លងមកតាំងពេលបងនៅក្មេងរហូតដល់ពេលនេះចឹងខ្ញុំក៏សូមជូនពរគ្រួសាររបស់បងមានសុភមង្គលនិងមានសុភាពល្អហើយបន្ដការចិញ្ចឹមគ្រួសារបង

 ប្រវត្ដិសង្ខេបរបស់បង ជៀច សុផល

បងប្រុសជៀច សុផលគាត់គឺមនុស្សម្នាក់ដែលចេះតស៊ូនៅក្នុងជីវិតរបស់គាត់ហើយគាត់មានបងប្អូនច្រើនហើយបន្ទុកក្នុងរបស់គាត់ត្រូវបានគាត់គឺជាអ្នករ៉ាបរងទាំងអស់នៅក្នុងគ្រួសាររបស់គាត់ ហើយគាត់មិនដែលបោះបង់ការសិក្សារបស់គាត់ទោះបីបន្ទុកគ្រួសាររបស់ធ្ងន់ក៏ដោយ។